








ponosni | 





Povijest katoličke crkve u Srbiji 
u 19. vijeku. 
[Od 1800. do konkordata 1914. godine.) 
Napisao: Dr. Vjekoslav Wagner 
1. Katolička crkva u Srbiji 
(Povijesni dio) 
(Nastavak) 


Intrige protiv biskupa Strossmayera. Biskup Strossmayer 
više puta je spominjao i bečkom nunciju, a i Sv. Stolici, da će se 
zahvaliti na apostolskoj administraturi u Srbiji. Bilo je slučajeva, 
kada se time čak i prijetio. Ali nikada nije mislio da će pasti kao 
žrtva intrige, koja dolazi iz Srbije. 

U vrijeme, kada je zbog represivnih mjera namjesništva bis- 
kup Strossmayer opet svom snagom počeo raditi na tome, da do- 
kaže i Sv. Stolici i vladi srpskoj, da do mira i sredjenosti kato- 
ličke stvari u Srbiji neće doći, dok ne dođe do konkordata, dobio 
je biskup od kardinala kongregacije za raširenje vjere nov prijedlog 
gledom na katoličku crkvu u Srbi, Kardinal misli, da bi se u 
Srbiji morala ustanoviti nova katolička misija. Srbija traži samo- 
stalnoga natpastira za katolike, koji bi rezidirao u samome Be- 
ogradu i bio bi neodvisan od svake dieceze i svake strane misije. 
Kardinal misli ovdje na red premonstratenaca. 

Biskup Strossmayer je iz ovoga predloga odmah opazio, da 
se tu ne radi o ničem drugome, nego samo o njegovome smaknuću 
sa administrature apostolske u Srbiji. List »Missiones catholicae 
cura S. congregationis de Propaganda Fide« piše u svome izvje- 
štaju za god. 1886.—1887: »Missio dioecesis Belgradensis ad inte- 
ritum fere perducta in nunc est, ut iterum  suscitiatur«.“ 
Strossmayeru nije bilo teško doći do zaključka, tko je mogao dati 
takvu kritiku o stanju katoličke crkve u Srbiji. Misijonar u Nišu 
O. Wilibald Czok bio je po narodnosti Poljak a prefekt kongre- 








1% Pismo kardinala kongregacije za raširenje vjere od 27. XII. 
1890. Bisk. arh. Đakovo, bez broja. 

15 Missiones catholicae ritus latini cura S. Congregationis de Pro- 
paganda Fide descriptae in annum 1887. str. 92, 

gacije za raširenje vjere kardinal Ledohowski također Poljak, koji 
je svoga zemljaka, niškoga misijonara uvijek štitio. Strossmayeru 
je jasno bilo, da ovakav izvještaj nitko drugi nije mogao poslati, 
samo Wilibald Czok, koji je i inače nastupao kao veliki misijonar 
i reformator, a kardinal Ledohowski, kao njegov protektor, u 
svemu mu je vierovao. 

S druge pak strane Poljake i Mađare vezale su razne niti 
iz prošlosti. Oni su i politički i nacijonalno podržavali intimne 
veze. A tih godina stajao je Strossmayer u žestokoj opoziciji pro- 
tiv Madarima, kojima je bio trn u oku i kao apostolski administra- 
tor za Srbiju, jer im je bio na putu u njihovim aspiracijama prema 
Balkanu uslijed svojih tijesnih prijateljskih veza sa \Srbima. U 
Mađarskoj su premonstratenci već onda imali u tri grada svoje ka- 
toličke gimnazije i zato je Mađarima preko svojih veza uspjelo 
predobiti kardinala Ledohowskija za to, da premonstratenci pre- 
uzmu misiju u Srbiji, jer su im samostani blizu Srbiji u Mađarskoj, 
a preko njih bi dobili i Mađari barem neke veze i neki upliv u 
Srbiji. 

Plan je bio dobro smišljen, ali ga je Strossmayer odmah 
progledao. Zato energično odbija insinuacije lista Propagande, kao 
da je katolička misija u Srbiji na rubu propasti i tek sada, kako je 
došao Wilibald Czok, obnavlja se ona polako. Otvoreno poručuje 
zato biskup kardinalu Ledohowskom, da on ide samo zatim, da se 
njemu oduzme apostolski vikarijat nad Srbijom i da se time spri- 
ječi konkordat, a da ostane protektorat i politički upliv austro- 
ugarski. Dok ie on vikar apostolski nikako ne može dozvoliti, da 
tamo dođu redovnici, a po gotovo ne premonstratenci. Ako Sv. 
Stolica traži, on će se zahvaliti na administraturi, ali nikako ne 
može dopustiti, da se traži drugo riješenje, nego sa konkordatom, 
a po gotovo se ne može dozvoliti, da katolička crkva u Srbiji 
dođe pod mađarskog biskupa. 

Isto to svoje stanovište izlaže biskup i Sv. Ocu i pisanje 
lista Propagande naziva »klevetom«. Ako mora pasti, neka bude 
cijena te žrtve dostojna, a to je konkordat." 

Da bi namjeru propagande što više oslabio, Strossmayer po- 
novno piše kardinalu Ledohowskom, da ima izvještaj, da Srbija 
ne misli promijeniti stanje katoličke crkve u Srbiji, jer je s njime 
zadovolina i da nikada ne bi išta mijenjala, a da njega ne pita. 
To su samo intrige Wilibalda Czoka, koga će otpustiti, ako i dalje 
tako nastavi." A misijonar Czok, da se izvuče iz optužbe bisku- 
pove, cijelu je krivicu bacio na austo-ugarskoga poslanika i na 
beogradskog i niškog austro-ugarskog konzula.'?* 





1% Bisk, arh. Đakovo, br. 111/1891. 
1% Bisk. arh. Đakovo, br. 235/1891. 
+97 Ibidem, broj 272/1891, 
1% Ibidem, broj 483/1891. 

Stvar se nešto smirila, ali je biskup Strossmayer od sada 
budnim okom pazio na misijonara Czoka i najstrožije mu naložio, 
da svoju misiju nikako ne smije napustiti bez privole biskupove. 
Zato mu je višeput i uskratio dozvolu za putovanje u inozemstvo, 
jer Wilibald Czok nije imao zamijenika, a misijonaru u Kragujevcu 
zabranio je da Czoka zamijeni u njegovome odsustvu.“ 

Ali se čini, da Wilibald Czok ni za to vrijeme nije mirovao. 
Početkom 1895. godine pita kardinal Rampolla, zašto papina en- 
ciklika »Praeclara« nije objavljena u Srbiji, koja je baš za Srbiju 
aktuelna, jer govori o istočnoj crkvi. Kard. Rampvolli odgovara 
i kaže, da je enciklika prevedena na hrvatski jezik, da je razaslana 
po listu biskupije »Glasniku« i u posebnom otisku, a da je izdao i 
nalog svojim misijonarima, da encikliku u Srbiji objave, a ako to 
do sada učinili nisu, oni će o tome odmah izvijestiti svoga apostol- 
skog administratora. U toj opomeni Sv. Stolice vidi biskup opet 
intrigu jednog čovjeka, koji piše protiv njega u Rim, kao da apo- 
stolski vikarijat u Srbiji ništa ne vrijedi“ A kada je Wilibald 
Czok javio biskupu, da je on encikliku već objavio, i to 8. jula 
1894. po latinskome tekstu i opet 23. sept. 1894. po hrvatskome 
tekstu iz Glasnika biskupije dakovačke, biskupu je bilo jasno, da 
je tu opet Czok protiv njega intrigirao u Rimu, jer misijonari u 
Beogradu i Kragujevcu još nisu objavili tu encikliku.!“ 

Misijonar O. Wilibald Czok pred sudom. Neki Karla _ Weiss, 
katolik, vjenčao se god. 1877. u pravoslavnoj crkvi u Smederevu 
sa nekom Julijanom, katolikinjom. Ovu je ženu napustio i sa odo- 
brenjem pravoslavne konzistorije u Nišu vjenčao se mjeseca au- 
gusta 1894. u pravoslavnoj sabornoj crkvi u Nišu sa jednom dru- 
gom katolikinjom Katarinom Ilijević, premda je njegova prva žena 
Julijana još bila u životu.“““ Pod utiskom toga vjenčanja držao je 
Wilibald Czok u svojoj crkvi u Nišu 12. sept. 1894. govor o ženidbi 
i rekao, da je ženidba katolika nevaljana, ako nije sklopljena po 
propisima katoličke crkve, a po gotovo ako se netko vjenča po 
drugiput za života svoje prve zakonite žene. 

Na osnovu toga govora podnio je Inokentije, niški pravo- 
slavni vladika tužbu protv misijonara Czoka, oslanjajuć se na svje- 
dočanstvo Karla Weissa, Antuna Ungara i Terezije Hartlovice, da 
je Wilibald Czok 12. sept. 1894. u niškoj katoličkoj crkvi »psovao 
i klevetao pravoslavnu crkvu i njene obrede kazavši, da ljudi, koji 
se vjenčaju u pravoslavnoj crkvi, ne dobivaju blagoslov Božji, 
tamo su vjenčanja itd. ludorije, hulenja, komedije i bez ikakve vri- 
jednosti, tamo se ljudi ne mole Bogu, nego đavolu«.““? 


15% Ibidem, broji 714. :973/1891, 1145/1894. 
14% Bisk. arh. Đakovo, br. 189. i 191/1895. 
14 Ibidem, br. 237. i 238/1895. 

14? Ibidem, br. 1338/1894. 

145 Ibidem, br. 23/1896. 

Wilibald Czok branio se pred sudom i poricao, da je onako 
govorio, kako mu se to u tužbi pripisuje. Priznaje, da je rekao: 
»Katolici, koji se vjenčaju u drugim crkvama (t. j. nekatoličkim), 
ne dobivaju blagoslov Božji i da oženjeni katolici, koji se po drugi- 
put vjenčaju, ili u svojoj katoličkoj ili u drugoj nekatoličkoj crkvi, 
a imaju zakonitu ženu u životu, prave komendije t. j. oni se ne- 
dostoino igraju sa svojom, ili sa tuđom vjerom«. Riječi »ludorije, 
hulenja, da se ljudi u pravoslavnoj crkvi ne mole Bogu, nego đa- 
volu« poriče, da je rekao. Saslušavani su bili svjedoci za i protiv, 
mnogo se pisalo o tome i u novinama i na koncu ie prvostepeni 
sud u Nišu 2. januara 1896. donio presudu, po kojoj se »Wilibald 
Czok kažnjava sa 4 mjeseca zatvora i plaćanjem svih parničkih 
troškova, što je iskazom dvojice zakletih svjedoka Antuna Ungara 
i Terezije Hartlovice a u nekoliko i svojim sopstvenim priznanjem 
utvrđeno i po zakonu dokazano, da je Wilibald Czok prilikom dr- 
žane besede u katoličkoj crkvi kao sveštenik upotrebio izraze: da 
je vjenčanje katolika u pravoslavnoj crkvi jedna komendija i lu- 
dorija i što je u svojoj obrani tvrdio, da je i sadanji brak Weissov 
bigamija i ako je on stupio u drugi brak po blagoslovu ovdašnjeg 
pravoslavnog vladike«."“ , 

Na ovu presudu uložio je Wilibald Czok žalbu na Apelacioni 
sud, a Strossmayer piše 23. januara 1896. ministarpredsedniku u 
Beograd i moli preko njega kod kralia pomilovanje za Czoka za 
slučaj, da bi i Apelacioni sud presudu Prvostepenog suda potvrdio. 
Biskup obećaje, da će misijonara Czoka iz Srbije za uvijek ot- 
pustiti. U vezi sa tom presudom iziavio je i sam ministar Frana- 
sović, da je govorio o tome sa ministrom pravde i sa kraljem i 
da su obojica vrlo negodovali, što se to dogodilo, te pošto im je 
nemoguće direktno na sam sud uplivati, obećao je krali, da će 
Czoka pomilovati, bude li i Apelacioni Sud potvrdio presudu Prvo- 
stepenog Suda. 

Apelacioni Sud još nije donio svoju presudu, kada je 
Strossmayer već odlučio, da će Czoka iz Niša odstraniti. Tu nje- 
govu odluku potkrijepile su još dvije činjenice. 

Neka katolikinja Viktorija Melcer iz Ljubljane ostavila je 500 
forinti za misiju u Nišu. Strossmayeru se činilo sumnjivim, što je 
cijela svota ostala baš za Nišku misiju i on je naslućivao, da je i 
tu radio tajni upliv misijonara Czoka. Zatražio ie zato od biskupa 
iz Ljubliane prepis oporuke, koju nije dobio, ali mu ie sam biskup 
ljubljanski savjetovao u pismu svome od 18. IX. 1896. br. 2810., 
da razdijeli tu svotu na dva jednaka djela za Niš i Kragujevac. 
Biskup šalje zato misijonaru u Kragujevac 250 forinti, a drugu po- 
lovicu zadržaje kod sebe.“* 








1% Bisk. arh. Đakovo, br. 425/1895. 23/1896. 
25 Bisk. arh. Đakovo, br. 23/1896. 
14% Ibidem, br. 1097/1896. 

Drugo, što je biskup Strossmayer zamjerio misijonaru Czoku, 
bilo je, što je Czok i protiv zabrane biskupove, da bez dozvole 
napusti Niš, otišao od 19. do 27. augusta 1896. god. u svoj rodni 
kraj, u Šlesku, a za to vrijeme zastupao ga je bez znanja biskupova 
misijonar Biljan iz Kragujevca. Kao razlog toga putovanja naveo 
je misijonar Czok prikupljanje stipendija za misu i drugih milodara, 
da bi mogao živjeti." 

Ostavka biskupa Strossmayera. Na osnovu svih tih podataka 
piše biskup 2. okt. 1896. nunciju u Beč i moli, da se Czok što prije 
odstrani iz Niša. U molbi je biskup naveo sve što je mogao protiv 
Czoka i dokazivao, da je Czoka još prilikom imenovanja za niškoga 
misijonara kardinal Simeoni, tadašnji prefekt kongregacije De Pro- 
paganda Fide ovako opisao: »Wilibaldum Czok esse _hominem 
dominandi et habendi cupidum« i da je poslije zadnje svoje iavne 
afere i zbog presude niškoga suda postao nemoguć u Nišu.“ 

A 5. oktobra 1896. diže biskup misijonara Czoka sa službe 
misijonara u Nišu. Razlozi su: izostao je često iz misije, koju je 
ostavio bez svećenika; obraćao se direktno Propagandi u Rim; 
bio tužen sudu radi govora u crkvi i suđen; postao je zato kod 
Srba omražen; izostao i otputovao je bez biskupove dozvole; 
uticao je na testamenat Viktorije Melcer, da za sebe prisvoji svih 
500 forinti; tužio je biskupa kongregaciji De Propoganda Fide i 
pisao, da je misija u Srbiji na rubu propasti; radio je na tome, da 
se Strossmayeru oduzme apostolska odministratura u Srbiji i da 
on sam postane vikarom. Biskup mu ostavlja 2 mjeseca za koje si 
vrijeme ima naći drugo mjesto i predati sve svome nasljedniku 
po inventaru. 

Na Czokovo opravdanje i molbu, da mu oprosti, biskup ne 
popušta.“ Misijonar_ Czok šalje nato sve spise o toj stvari Pro- 
pagandi na kardinala Ledohowskija i čeka na njegovu odluku, po 
kojoj će se ravnati. Ujedno dostavlja biskupu riješenje Apelacionog 
Suda od 22. aprila 1896., kojim »se optuženi g. Wilibald Czok, ka- 
tolički sveštenik iz Niša, za dela huljenja pravoslavne crkve otpusti 
ispod suđenja, no da plati sudu 10 dinara takse za nezadovoljstvo i 
svojim braniocima gg. Čedomiru Marinkoviću i Ljubi Obradoviću, 
advokatima iz Niša svakome po 140 dinara na ime branilačke na- 
grade«. Czok moli na koncu biskupa, da mu pošalje novaca, da bi 
mogao platiti dug za parnicu i odputovati iz Niša. Strossmayer 
ipak ne popušta, nego odgovara, da ma kakvo bilo riješenje Kon- 
gregacije, Czok mora iz Niša, ali od biskupa nikada neće dobiti 
novaca,'#* 


#47 Ibidem, br. 1063/1896. 
14% Ibidem, br. 1173/1896. 
# Bisk. arh. Đakovo, br. 1175/1896. 
15% [bidem, br. 1240/1896. 

Međutim je kardinal Ledohowski stao na stranu Willibalda 
Czoka i listom svojim od 13. XI. 1896. br. 20.642. izuzeo ga ispod 
jurisdikcije Strossmayera i sebi zadržao pravo, da mu sudi. Na 
to Strossmayer 26. nov. 1896. podnese kardinalu Ledohowskiju 
ostavku na čast apostolskog administratora u Srbiji. Isto javlja bi- 
skup i kardinalu Rampolli, te pošto mu je saopćio, da je Willibaldu 
Czoku od 1. dec. oduzeo misiju u Nišu, nastavlia ovako: »Pater 
Czok magnos et insolitos fautores et protectores habet, maximos 
autem Romae in Sacra Congregatione de Propaganda Fide. Maxi- 
mus autem et constantissimus ejusdem fautor et protector est ipse 
Cardinalis, Sacrae Congregationis de Propaganda Fide praefectus, 
de quo salva ceteroquin reverentia dicerem, quod patrem Czok 
ceu polonum non solum infallibilem sed plane impecabilem habeat. 
Addo hicce decretum, quod idem Cardinalis contra me edidit, et 
responsum meum ad idem. Ego hocce decretum mei demissionem 
et abdicationem interpretor; verum Sanctae Sedi Apostolicae et 
Eminentiae V. sincere confiteor, mihi jam pridem animum fuisse, 
vicariatui in regno Serbiae renunciandi, et pro Vicario Apostolico 
in Regno Serbiae toto pectore totisque viribus recommendandi 
praeclarissimum Archiepiscopum Vrhobosnensem Josephum Stadler. 
Ille in praesentibus adjunctis multos inimicos habebit, coram Deo 
autem et conscientia mea dico: Eumdem unicum huic muneri rite 
et cum fructu obeundo parem esse. Res in nostris adjunctis summi 
momenti est; ideo eumdem iterum iterumque Sanctae Sedi Aposto- 
licae et Eminentiae_V. intime commendo.«'" 

Biskup Strossmayer u istoj stvari piše 30. novembra i nad- 
biskupu Stadleru i javlja mu, da ga je predložio za svoga nasljed- 
nika u Srbiji: »Odstranio sam Czoka iz Srbije, želeći prije, nego što 
Vami Vikariat srpski povjeren bude, oprostiti Vas od kuge i po- 
šasti. Ali stvar mi nije za rukom pošla, jer se kardinal Ledohowski 
živo zauzeo za svoga Poljaka i njega mojemu ugledu i mojemu 
pravu oduzeo. Ja sam to tako uzeo, da sam odpušćen i službe 





151 Jbidem, br. 1422. i 1474/1896. 

U te dane pada i odlazak beogradskog misijonara Luke Falića. (26. 
X. 1896.) Na njegovo mjesto tražio je Strossmayer svećenika od nadbi- 
skupa Stadlera, jer je računao, da će za njim Stadler postati apostolskim 
administratorom u Srbiji. Ali Nikola Odić, koga ie htio Stadler poslati nije 
htio poći u Beograd, a tainika nadbiskupa Stadlera Tomu Igrca nije htio 
primiti Strossmayer, jer nije znao njemačkoga jezika. Zato je Luku Falića 
naslijedio u Beogradu Ljudevit Topolković, katehet iz Rume. Luka Falić 
bio je najdulje vremena od svih misijonara u Beogradu. Došao je još god. 
1882. i za tih 14 godina stekao je na sve strane mnogo simpatija, Još i 
danas se sjećaju neki Beograđani »pop Luke«. Strossmayer ga je 1891. 
g. imenovao začasnim prisiednikom duh. stola. God. 1895. dobio je Franz 
Josef-Orden, a krali Aleksander podijelio mu je iste godine kontur ordena 
Sv. Save III, stepena. 

vikara u Srbiji lišen i to lišen načinom dost uvrijedljivim i okrutnim. 
Ujedno sam po kardinalu Rampolli pisao i Papi i razložio mu stanje 
stvari po Bogu i po mojoj svijesti, moleći ga iz sve duše i iz svega 
srdca, da vikarijat srpski povjeri Vami«.'?? 

Kardinal Rampolla u svome pismu od 5. XII. 1896. žali, što 
se Strossmayer zahvalio, ali se nada: »Ut res, quae hujusmodi 
resignationi occasionem praebunit, aliqua ratione componi valeat«.'5% 
Na molbu Sv. Oca Strossmayer još jedanput pristaje, da i dalje vodi 
poslove katoličke crkve u Srbiji, ali kao uvjet moli, da Sv. Otac 
naloži kardinalu Ledohowskom, da Czoka odmah opozove iz Niša 
i da mu dade drugo mjesto.“ 

Strossmayer se međutim ljuto prevario. Iz pisma kardinala 
Ledochowskog od 18. III. 1897. br. 22.034. doznao je, da je zbor 
kardinala proglasio Wilibalda Czoka nevinim i da zato nije mo- 
guće njega odstraniti iz Niša: »Remotionem praefati missionarii, 
cum jam innocens renuntiatus iuerit a tribunali appellationis Bel- 
gradensi, ab acatholicis judicibus constituto, haut posse absque 
gravi admiratione tum catholicorum tum ipsorum etiam schismati- 
corum perfici et Amplitudinis Tuae facile in injuriam verteretur 
poena mulctaretur sacerdos catholicus, quem ipsi judices lai 
schismatici innocentem declaraverunt«. Još i opominje Stross- 
mayera zbog strogih riječi, kojima se služio protiv misijonara 
Czoka i opominje ga na poštovanje, koje duguje Kongregaciji. Ovo 
je potvrdio 12. III. 1897. i Sv. Otac. Strossmayer nato 24. III. 1897. 
ponovno vraća Sv. Stolici čast apostolskog administratora u Sr- 
biji: »Observo: prorsus evidens esse, judicium et sententiam de 
me latam a Sacra Congregatione de Propaganda Fide coincidere 
prorsus cum mei demissione, nam moraliter plane impossibile est, 
ut Episcopus et Vicarius Apostolicus, cujus dignitas et auctoritas 
tantum passa est, munus Episcopi et Vicarii Apostolici deinceps in 
regno Serbiae efficaciter et salubriter exerceat«. A 25. marta iste 
godine gorko se tuži radi toga Sv. Ocu i moli da ga razriješi duž- 
nosti vikara apostolskog u Srbiji.“ Sv. Stolica je molbu biskupovu 
i njegovu ostavku napokon 16. aprila 1897. uvažila.!*“ 

Josip Juraj Strossmayer bio je od 1851. do 1897. godine dakle 
punih 46 godina apostolskim vikarom katoličke crkve u Srbiji. Ra- 
dio je odano za stvar katoličke crkve i borio se za njezina prava 
u Srbiji. Ali su njegovi protivnici bili močniji od njega. On je zbog 
svoje starosti već ranije pomišljao na to, da se odrekne svoje časti 
apostolskog vikara, ali se još nije zahvalio, kada je bio zapravo 
pobijeđen od svojih protivnika. Jer nemoguće je i zamisliti, da bi 

zbog jedne afere, kao što je bila ova sa Wilibaldom Czokom, mogla 
Sv. Stolica ovako otvoreno stati na stranu jednog misijonara a 
protiv njegovoga biskupa. Tu su morali raditi za Czoka a protiv 
biskupa Strossmayera i mnogi drugi politički činioci. Možemo 
uzeti za sigurno, da je austro-ugarska, a u prvom redu mađarska 
politika svom snagom uticala preko svojih veza i na kardinala 
Ledochowskija, a i na samog Sv. Oca, da se Strossmayer odstrani 
iz Srbije. Zato smo i nešto opširnije ocrtali cijeli razvoj događaja, 
koji su doveli do toga, da se Strossmayer rastavi od katoličke 
crkve u Srbiji. Žalosno ie samo to, što Srbi nijednom riječu, nijed- 
nim znakom nisu dali dokaza, da se teško rastavljaju od Stross- 
mayera, koji im je bio velikim i iskrenim prijateljem. 

Od Strossmayera do konkordata 1914. god. Strossmayer je 
upozorio Sv. Stolicu, da mu što prije imenuje nasljednika i to, bilo 
kojeg biskupa, bilo kojeg novog apostolskog vikara, pa je prepo- 
ručio na to mjesto nadbiskupa sarajevskoga dr. Josipa Stadlera. 
Ali se čini, da kardinal Ledochowski nije shvatio dosta ozbilino 
savjete biskupove. Jer katolička crkva u Srbiji nije dobila iza 
Strossmayera ni biskupa ni vikara. Propaganda je ostalim misijo- 
narima preko Wilibalda Czoka dostavila, da ih potvrđuje u povla- 
sticama, koje su dobili od biskupa Strosmayera.""" Zato se Stross- 
mayer ponova diže u interesu katoličke crkve u Srbiji i 25. aprila 
1897. piše kardinalu Rampolli, da neka Sv. Stolica što prije uredi 
katoličko pitanje u Srbiji, jer crkva katolička ne može i ne smije 
ni jedan čas ostati bez svojega poglavara. Od svoje strane rado 
ostavlja i dalje svoja dva svećenika u Kragujevcu i Beogradu u 
službi crkve katoličke.“ A 3. juna 1897. javlja bečkom nunciju da 
je u Srbiji položaj katoličke crkve postao sasma nejasan, jer Sv. 
Stolica još mu nije imenovala nasljednika. Iz toga se pisma doznaje 
i to, da je Czok ipak napustio Niš i otišao u Ruščuk u Bugarsku, 
a u Nišu namjestio i ostavio Julija Biljana, misijonara kraguje- 
vačkoga. Julije Biljan pita biskupa, da li je dužan slušati Wilibalda 
Czoka, na što mu biskup odgovara, da ga mora slušati samo onda, 
ako dokaže autentičnim dokumentima, da je dobio zato ovlaštenje 
od Sv. Stolice. Czok je napustio Niš mjeseca maja 1897. a da svome 
nasljedniku nije inventarno ništa predao. Strossmayer to sve na- 
vađa u svome pismu na bečkog nuncija, da bi ilustrirao, kakva je 
nastala dezorganizacija crkve u Srbiji i da bi se tu moralo odmah 
imenovati novog apostolskog vikara." 

Sv. Stolica je godine 1898. zaista i pokušala, da riješi pitanje 
crkvene uprave u Srbiji i povjerila katoličku misiju bosanskim fra- 
njevcima, a apostolskim vikarom imenovala O. Ivana Vujičića, 
franievca iz Bosne. Ali se ta kombinacija u Beogradu nije primila,*" 

i franjevci nisu mogli doći u Srbiju. | na tome je i ostalo. U Srbiji 
su mjesto prijašnja tri ostala samo dva katolička svećenika jedan 
u Beogradu, a drugi u Nišu. Kragujevac od toga vremena nije 
imao više svoga svećenika. Ova dva svećenika stajala su ravno 
pod Propagandom, od koje su imale povlastice »Quinquennales«, ali 
nisu imali svoga crkvenoga starješinu. To stanje se nije promije- 
nilo sve do konkordata 1914. godine. 

Sijedi vladika Strossmayer, bivši administrator apostolski 
Srbije morao je za života svoga još jedanput čuti o Wilibaldu 
Czoku. O. Wilibald Czok pojavio se mjeseca novembra 1902, god. 
opet u Nišu, kamo je došao iz misije Belina Sistov iz Bugarske. 
Namjera mu je bila, da preuzme nišku misiju od O. Julija Biljana. 
Došao je i u Beograd i zatražio kod kralja Aleksandra audijenciju 
zbog ishođenja dozvole za svoj boravak u Nišu. Ali nije bio pri- 
mljen od kralja i ako je još god. 1897. odlikovan ordenom Sv. 
Save III. stepena. Austro-ugarskog poslanika u Beogradu nije ni 
posjetio, jer njegov dolazak nije naišao na odobrenje kod austro- 
ugarskog poslanstva. Dozvolu za boravak u Nišu ipak je dobio od 
srpske vlade i on se odlučio, da ostane u Nišu, makar mu austo- 
ugarska vlada i uskratila godišnju subvenciju, jer će potrebni no- 
vac dobiti od Propagande.'“ Katoličku misiju u Nišu Wilibald Czok 
nije preuzeo, nego je tamo povučeno živio uz misijonara Biljana 
sve do svoje smrti (+ 19. I. 1903.). Sahranjen je na niškom groblju. 

Biskup Strossmayer je umro god. 1905. a da ni je doživio, 
da njegova ideja pobijedi. Iza njegove smrti dala je đakovačka 
biskupija još jednog svećenika Srbiji, Roberta Bezetzkoga, koji 
je 1908. godine zamijenio Ljudevita Topolkovića u Beogradu i do- 
čekao tamo i sklapanje konkordata 1914. godine. 


Katolička škola. Katoličku je školu uz konzulat otvorio u 
Beogradu g. 1853. misijonar Enekes. Katolici su plaćali najamninu 
za učinonicu, a u koliko to nije bilo dosta, dopunio je austro-ugarski 
konzulat. U školi je u početku podučavao sam misijonar Enekes. 
God. 1858. dolazi prvi stalni učitelj Matija Dubec, koji je u školi 
imao već 45 djece. God. 1859. podučaje ručni rad učiteljica Terezija 
Petrović. Iz tog skromnog početka razvila se kasnije jedna brojno 
jaka i po radu odlična škola. Školu su potpomagali: Maria 
Empfiingnis Verein iz Beča, godišnje sa 525, a kasnije sa 600 for.; 
Društvo Sv. Ladislava iz Budimpešte godišnje sa 200 for. i bečka 
vlada. Školu je kasnije preuzela sasma u svoje ruke austro-ugar- 
ska vlada i dala joj naslov katolička škola austro-ugarskog poslan- 
stva. Škola je bila katolička, ali je ona zapravo služila austro- 
ugarskoj politici, da preko nje sačuva i širi svoje političke interese. 
God. 1888. imala je škola već tri razreda, a iduće je godine poslanik 
Hengenmiiller želio, da ju proširi u četiri razreda. Nastavni je jezik 
bio njemački, a učilo se i srpski. Savjetnik poslanstva Pallavicini 

tražio je god. 1889. da se u školi predaje i mađarski jezik, koji je 
kasnije postao redovnim predmetom za djecu mađarske narodnosti. 
Školske godine 1896/97. imala ie škola dva učitelia i jednu učite- 
licu, a upisano je bilo 293 djece. Upraviteli škole bio je uvjek 
beogradski katolički misijonar. Škola je bila privatna škola poslan- 
stva pod nadzorom Ministarstva Prosvjete. Na ispitu je prisutan 
bio izaslanik vlade, koji je potpisivao i svjedočbe. Kasnijih je go- 
dina škola proširena u četiri razreda. U školi se podučavalo i od- 
gajalo u austro-ugarskom duhu, te je škola više bila škola poslan- 
stva, nego li katolička. Dieca, koja nisu pohađala tu školu, ostala 
su bez katoličke vjeronauke, a u srednjim školama učila su kato- 
lička djeca pravoslavni vjeronauk, ako nisu išla privatno kato- 
ličkom svećeniku na vjersku obuku.'"* 

U Nišu je misijonar Czok god. 1888. također otvorio katoličku 
školu, ali pošto nije mogao plaćati učitelja, podučavao je on sm. 
God. 1890. kupio je i jedno zamljište kraj crkve i sagradio školsku 
zgradu. Katolička škola u Nišu nije bila vezana na austro-ugarsko 
poslanstvo kao u Beogradu, ali je bila iz Beča također materijalno 
potpomagana. 

Broi katolika u Srbiji. Generalna direkcija štatistike razpolaže 
sa statistikom o vjerama samo od god. 1890. Ranije se kod dr- 
žavnog popisa pučanstva nije brojila pripadnost po vjeroispovije- 
stima. Novaković piše u svojoj knjizi: »Katolička crkva u Srbiji«, da 
je god. 1866. u Srbiji bilo 3405 katolika. Taj je broi porastao prvo 
godine 1878., kad je Srbija dobila na jugu četiri nova okruga, a 
još više od god. 1883., kad su u Srbiju došli mnogi strani radnici, 
najviše Italijani, da grade željeznice. 





Broj se katolika od god. 1890. ovako mijenjao: 


godine 1890. 11.596 
» 1895. 10.411 
» 1900. 9.423 
» 1905. nema podataka 
» 1910. 8.435. 


Broj je dakle znatno pao po svoj prilici zato, jer su mnogi 
radnici napustili Srbiju, a i zbog političkih prilika, osobito nakon 
aneksije Bosne, mnogi su katolici otišli iz Srbije. 

U Južnoj Srbiji moglo je biti najviše 15 do 16.000 katolika, 
koji su imali svoga nadbiskupa u Prizrenu i oko 10 svećenika. 
Prema tome broj katolika god. 1914. nije bio veći od 24 do 25.000. 
Zvanična je Srbija kod sklapania konkordata uzimala, da u Srbiji 
ima aproksimativno 30.000 katolika. 


1% Bisk. arh. Đakovo, br. 926/1853. 562/1858. 306/1859. 1095/1897. 

Katolički misijonari u Srbiji. 


1. U Beogradu: 


Karla Mafik, 1845. — 1847. god. 
O. Tiburcije Tkalcsecz, do 1853. god. 


Ivan Enekes » 1855. » 
Edmund Bocskor, » 1861. » 
Robert Thurmayer, » 1867. » 
Dr. Stjepan Babić, » 1871. » 
Janko pl. Brigljević, » 1878. » 
Vilko Babić, » 1883. » 
Luka Falić, » 1896. » 
Lujo Topolković, » 1908. » 
Robert Bezetzki, » 1914. » 
2. U Nišu: 
Cesar _Tondini, 1883. — 1884. god. 
Wilibald Czok, do 1897. » 
Julija Biljan, » 1916. » 


3. U Kragujevcu: 


Većeslav Edinger, 1885. — 1894. god. 
Julije Biljan, do 1897. » 


Katolički su misijonari u Beogradu bili u odvisnome položaju 
prema austro-ugarskom poslanstvu, pošto im je i crkva bila do 
god. 1888. u samoj zgradi konzulata, a kasnije u dvorištu poslan- 
stva. Plaćala ih je austro-ugarska vlada preko svoga poslanika. 
Zbog toga je njihov položaj, a u mnogome i rad ovisio o raspolo- 
ženju konzula odnosno poslanika, koji su ih često smatrali kao 
svoje činovnike i tako s njima i postupali. Zato je većina misijonara 
napustila Beograd zbog konflikta, koje su imali sa konzulima i po- 
slanicima Austro-Ugarske. Iz biskupske arhive u Đakovu vidi se, 
da su se misijonari mnogo više tužili biskupu na konzule i posla- 
nike, nego na same Srbe. 


(Nastavit će se) 


sE 


